GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
_________________, OIB:_________, koje zastupa ____________ (u nastavku teksta: Isporučitelj), 
zaključili su

UGOVOR O  NABAVI  I ISPORUCI MATERIJALA ZA ČIŠĆENJE
Članak 1.
Ovaj ugovor sklapa se na temelju provedenog postupka prikupljanja ponuda, ponude Isporučitelja broj _______ od _________2024. i troškovnika dostavljenog uz ponudu.
Članak 2.
Predmet ovog ugovora je nabava i isporuka materijala za čišćenje sukladno troškovniku. 
Količine navedene u troškovniku iz provedenog postupka nabave su okvirne. Stvarna nabavljena količina roba može biti veća ili manja od okvirne količine. 
Ukupna plaćanja temeljem ovog ugovora ne smiju prelaziti procijenjenu vrijednost nabave koja iznosi 8.000,00 eura bez PDV-a, sukladno jediničnim cijenama iz troškovnika dostavljenog uz ponudu iz članka 1. ovoga ugovora.
Navedene jedinične cijene su nepromjenjive za vrijeme trajanja Ugovora.
Članak 3.
Isporučitelj se obvezuje da će početi s isporukom robe odmah po potpisu Ugovora. 
Svaku pojedinu narudžbu dužan je u cijelosti izvršiti u roku od 3 (tri) dana od dana zaprimanja pisanog  zahtjeva za izvršenje pojedine narudžbe.
Naručitelj pisani zahtjev dostavlja putem elektroničke pošte.
Mjesto isporuke je FCO Grad Osijek, Kuhačeva 9, Osijek. 
Članak 4.
Roba kvalitativno mora odgovarati robi iz troškovnika nabave. Sve prigovore na kvalitetu isporučene robe Naručitelj je dužan predočiti Isporučitelju u roku 3 (tri) dana od dana zaprimanja robe te ga pozvati da te nedostatke otkloni.
       Ukoliko Isporučitelj uočene nedostatke ne otkloni u danom roku, Naručitelj će jednostrano raskinuti ugovor bez poštivanja otkaznog roka, a Isporučitelj nema pravo potraživati naknadu štete.
       Osoba zadužena za praćenje i realizaciju Ugovora u ime Naručitelja je Jasna Marić.
Članak 5.
Isporučitelj će na temelju izdanih zahtjeva za narudžbu od strane Naručitelja isporučiti robu i ispostaviti račun za isporučene robe. Isporučitelj je dužan ispostaviti račun najkasnije u roku od 5 (pet) dana od dana isporuke robe. Uz račun mora biti priložena specifikacija isporučene robe sukladno potrebama iz zahtjeva.
Članak 6.
            Naručitelj će isporučenu robu platiti temeljem ispostavljenih računa u roku do 30 (trideset) dana od dana zaprimanja urednog eRačuna na žiro – račun Isporučitelja.
	      Naručitelj ima pravo prigovora na račun ako utvrdi nepravilnosti te pozvati Isporučitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Članak 7.
Isporučitelj je dužan najkasnije u roku od 8 (osam) dana od dana potpisa Ugovora, Naručitelju predati jamstvo za uredno izvršenje Ugovora u obliku bjanko zadužnice koja pokriva iznos od 10 % (deset posto) od iznosa procijenjene vrijednosti nabave. Neiskorišteno jamstvo Naručitelj će vratiti Isporučitelju nakon uredno izvršenog ugovora. Naručitelj je ovlašten iz jamstva naplatiti sve štete nastale neurednim izvršenjem ugovornih obveza.

Članak 8.
        Naručitelj ima pravo jednostrano raskinuti Ugovor bez otkaznog roka ukoliko se Isporučitelj ne pridržava odredbi ovog ugovora, a posebno onih koji se odnose na kvalitetu isporučene robe i rokove isporuke. 
 U tom slučaju Naručitelj će aktivirati jamstvo za uredno izvršenje ugovora, a Isporučitelj nema pravo potraživati naknadu štete na trošak Naručitelja.
Članak 9.
Ugovorne strane su suglasne da će sve eventualne sporove proizašle iz ovog ugovora rješavati prvenstveno međusobnim dogovaranjem. 
Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku. 
Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe važećeg Zakona o obveznim odnosima. 
Članak 10.
Ovaj ugovor sklapa se na razdoblje od 1 (jedne) godine, a stupa na snagu danom potpisa ugovornih strana.
U slučaju raskida ugovora prije isteka ugovorenog roka, ugovorne strane su se dužne pridržavati otkaznog roka od 30 (trideset) dana osim u slučaju okolnosti navedene u članku 8. stavku 1. ovog ugovora.
Članak 11.
Ovaj ugovor sastavljen je u 4 (četiri)  istovjetna  primjerka, od kojih svaka ugovorna strana zadržava po 2 (dva) primjerka. 



U Osijeku, _______________ 2024.

	
       ZA ISPORUČITELJA:	                                                      ZA NARUČITELJA:
                                                                                                     GRADONAČELNIK
                                                                                                      Ivan Radić, mag. oec.

